ኢትዮጵያና የተባበሩት አረብ ኤምሬቶች የኮሮና ቫይረስ ለመከላከል በጋር እንደሚሰሩ ገለፁ
አዲስ አበባ ፣ ሚያዚያ 3 ፣ 2012 (ኤፍ ቢ ሲ) ጠቅላይ ሚኒስትር ዐቢይ አህመድ ከተባበሩት አረብ ኤምሬቶች ልዑል አልጋወራሽ ሼክ መሀመድ ቢን ዛይድ አል ነኸያን ጋር በስልክ ተወያዩ። በዚህ ወቅትም ሀገራቱ አለም አቀፍ ወረርሽኝ የሆነውን የኮሮና ቫይረስን በጋራ መከላከል በሚቻልበት ሁኔታ ተወያይተዋል። መሪዎቹ የኮሮና ቫይረስ ለመቆጣጠር ሁለቱ ሀገራት እየወሰዱ በሚገኘው እርምጃ ዙሪያ ምክክር አድርገዋል። ከዚህ ባለፈ በአለም አቀፉ ማህበረሰብ የቫይረሱን ስርጭት ለመቆጣጠር እየተከናወነ በሚገኘው ስራ ላይም መወያየታቸውን ልዑል አልጋወራሹ በትዊተር ገፃቸው ላይ አስፍረዋል።